CELEX: 62009TN0314
Language: el
Date: 2009-08-06 00:00:00
Title: Υπόθεση T-314/09: Προσφυγή της 6ης Αυγούστου 2009 — Intercéréales και Grossi κατά Επιτροπής

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/14
            
         Προσφυγή της 6ης Αυγούστου 2009 — Intercéréales και Grossi κατά Επιτροπής
   (Υπόθεση T-314/09)
   2009/C 244/24
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Intercéréales (Παρίσι, Γαλλία) και Alain Grossi (Nîmes, Γαλλία) (εκπρόσωποι: B. Le Bret και L. Olza Moreno, δικηγόροι)
   
      Καθής: Επιτροπή των Ευρωπαϊκών Κοινοτήτων
   
      Αιτήματα των προσφευγόντων
   
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την προσβαλλόμενη απόφαση
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την προσφυγή τους, οι προσφεύγοντες ζητούν την ακύρωση της αποφάσεως C(2008) 7846 τελικό (1) της Επιτροπής, της 10ης Δεκεμβρίου 2008, με την οποία η Επιτροπή έκρινε ότι το καθεστώς-πλαίσιο σχετικά με τις δράσεις που μπορούν να αναπτύξουν οι γαλλικές αγροτικές διεπαγγελματικές οργανώσεις και οι οποίες συνίστανται σε ενισχύσεις υπέρ της παροχής τεχνικής υποστήριξης, της παραγωγής και της εμπορίας γεωργικών προϊόντων ποιότητας, της έρευνας και της ανάπτυξης, καθώς και της διαφήμισης των πρωτογενών παραγωγών και των επιχειρήσεων που δραστηριοποιούνται στη μεταποίηση και εμπορία γεωργικών προϊόντων, το οποίο χρηματοδοτείται από εθελοντικές εισφορές καταβαλλόμενες από τα μέλη των διεπαγγελματικών αυτών οργανώσεων, οι οποίες κατέστησαν υποχρεωτικές βάσει κοινής υπουργικής αποφάσεως, αποτελεί κρατική ενίσχυση συμβατή προς την κοινή αγορά.
   Οι λόγοι ακυρώσεως και τα κύρια επιχειρήματα των προσφευγόντων είναι πανομοιότυποι ή παρόμοιοι με τους προβληθέντες στο πλαίσιο της υποθέσεως T-293/09, CNIEL κατά Επιτροπής.
   
      (1)  ΕΕ 2009, C 116, σ. 14.